Må foreningen tilbageholde penge efter salg?
Andelsboligforeningen kan ikke melde sig ud af problemløsningen. Den kan alene tilbageholde sælgers penge, så længe den er i tvivl om berettigelsen af købers indsigelser. Og hvis indsigelser går på forhold, som henhører under andelsboligforeningen, kan den ikke tilbageholde sælgers penge.
Jeg kan ikke se, hvad købers indsigelser går på. Du nævner svamp, og det kan henhøre under såvel individuelle forbedringer som under andelsboligforeningens forhold.
Såfremt du efter dette korte svar vurderer, at andelsboligforeningens tilbageholdelse er uberettiget, må du skrue bissen på  eventuelt ved at udtage stævning mod andelsboligforeningen. Din indboforsikring indeholder formentlig en retshjælpsforsikring, der omfatter en sådan sag.
Per Nielsen
Partner | Advokat (H)